**КОМИ РЕСПУБЛИКАСА**

**ЭКОНОМИКА СÖВМÖДАН МИНИСТЕРСТВОЛÖН**

**ТШÖКТÖД**

**«Коми Республика мутасын торъя олан пунктъяс бырöдöмöн лыддьöм кузя комиссия лöсьöдöм йылысь» Коми Республикаса экономика сöвмöдан министерстволöн 2007 во лöддза-номъя тöлысь 27 лунся 183 №-а тшöктöдö вежсьöмъяс пыртöм йылысь**

Коми Республикаса олöмö пöртысь власьт органъясын кадръясын вежласьöмъяс да вежсьöмъяскöд йитöдын

ТШÖКТА:

Пыртны «Коми Республика мутасын торъя олан пунктъяс бырöдöмöн лыддьöм кузя комиссия лöсьöдöм йылысь» Коми Республикаса экономика сöвмöдан министерстволöн 2007 во лöддза-номъя тöлысь 27 лунся 183 №-а тшöктöдö татшöм вежсьöмъяс:

1. Коми Республика мутасын торъя олан пунктъяс бырöдöмöн лыддьöм кузя комиссияын, мый вынсьöдöма Тшöктöдöн (1 №-а содтöд):

а) Комиссияö пыртны:

Н.Б. Зуевöс – Коми Республикаса йöзöс велöдан министрöс медводдза вежысьöс (сёрнитчöмöн),

Н.Ю. Мальцеваöс – Коми Республикаса экономика сöвмöдан министерстволöн муниципальнöй юкöнъяс социально-экономическöя сöвмöдöмын мониторинг нуöдан юкöнса начальникöс,

сэтысь С.Н. Козловöс, С.В. Липинöс киритöмöн;

б) С.Г. Сивохинлысь чин нимсö гижны тадзи:

«Коми Республикаса Юралысьлöн да Коми Республикаса Правительстволöн Администрацияса Пытшкöс политикаöн веськöдланiнса начальник».

2. Коми Республика мутасын торъя олан пунктъяс бырöдöмöн лыддьöм кузя комиссия йылысь положениеын, мый вынсьöдöма Тшöктöдöн (2 №-а содтöд):

а) 3.11. пунктын «оланiн стрöитан да йöзöс мöдлаö овмöдан юкöнын» кывъяс вежны «муниципальнöй юкöнъяс социально-экономическöя сöвмöдöмын мониторинг нуöдан юкöнын» кывъясöн;

б) 3.12. пунктын «оланiн стрöитан да йöзöс мöдлаö овмöдан юкöн» кывъяс вежны «муниципальнöй юкöнъяс социально-экономическöя сöвмöдöмын мониторинг нуöдан юкöн» кывъясöн.

Министр И.Е.Стукалов

Сыктывкар

2010 вося йирым тöлысь 6 лун

303 №

Исакова 1 569 пас